laion/Wikipedia-Exotic huggingface dataset:
טלוויז'ן

טלוויז'ן (באנגלית: Television; בתרגום חופשי: טלוויזיה) היא להקת רוק מניו יורק, שפעלה מ-1973 ועד 1978. טלוויז'ן היא אחת הלהקות החשובות בסצנת הפאנק הניו יורקית, ובעלת השפעה על הפוסט פאנק והאינדי החל משנות ה-80. הקריירה המוזיקלית של טלוויז'ן החלה ב-1975, עם הוצאת סינגל הבכורה של הלהקה, "Little Johnny Jewel". הסינגל הפך ללהיט מחתרתי, והוביל לחתימת חוזה עם חברת התקליטים "אלקטרה" שנה אחר-כך. ב-1977 יצא אלבום הבכורה, Marquee Moon, שנחשב לקלאסיקה על זמנית, ומשמש חבר קבוע במצעד האלבומים הגדולים בכל הזמנים ורשימת האלבומים המצטיינים בשנות השבעים. האלבום כלל כמה משיריה הבולטים של הלהקה, כמו See No Evil, Elevation ושיר הנושא. את האלבום מלווים טקסטים אישיים-אורבניים באופיים של הלהקה, לצד עבודת גיטרות מרשימה. בחוברת הפנימית שמצורפת לאלבום אף ניתן להבחין מי מהגיטריסטים ניגן כל סולו. שנה אחר-כך יצא האלבום השני, Adventure, שזכה אף הוא לשבחי המבקרים, אף נשכח בתודעה ביחס לאלבום הבכורה. אלבום זה כלל צליל מגוון יותר, עם קלידים דומיננטיים יותר מבאלבום הראשון. הלהקה התפרקה ב-1978. לאחר הפירוק פתחו שני הגיטריסטים, טום ורליין וריצ'רד לויד בקריירות סולו, כאשר ורליין ניגן גם עם אמנים כפטי סמית' וללויד עם ללויד קול ומת'יו סוויט. ב-1991, הלהקה התאחדה והוציאה אלבום שלישי על שמה ב-1992. היא התפרקה שוב שנה אחר-כך, והתאחדה שוב לכמה הופעות ב-2001. בין השירים הידועים של טלוויז'ן: "See No Evil" ,"Venus" ו-"Marquee Moon". טלוויז'ן, ברשת החברתית פייסבוק טלוויז'ן, ברשת החברתית אקס (טוויטר) טלוויז'ן, במסד הנתונים הקולנועיים IMDb (באנגלית) טלוויז'ן, באתר אפל מיוזיק (באנגלית) טלוויז'ן, באתר ספוטיפיי טלוויז'ן, באתר Last.fm (באנגלית) טלוויז'ן, באתר AllMusic (באנגלית) טלוויז'ן, באתר MusicBrainz (באנגלית) טלוויז'ן, באתר דיזר טלוויז'ן, באתר Discogs (באנגלית) טלוויז'ן, באתר Songkick (באנגלית) טלוויז'ן, באתר בילבורד (באנגלית) טלוויז'ן, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חצי האי פפור

חצי האי פפור (באנגלית: Pefaur Peninsula) או חצי האי (ונטימילייה) פפור (באנגלית: Pefaur (Ventimiglia) Peninsula) או חצי האי ונטימילייה (באנגלית: Ventimiglia Peninsula) הוא חצי האי הבולט מחוף דנקו לכיוון צפון מערב, בצידו המערבי של חצי האי האנטארקטי שבאנטארקטיקה. אורכו של חצי האי 11 קילומטרים. חצי האי מכוסה קרחונים. מצפון מזרח לחצי האי מצוי מפרץ יוז, ומדרום לחצי האי מצוי מפרץ שארלוט. מצר ז'רלאש מפריד בין חצי האי לבין האי בראבאנט שמצפון מערב לחצי האי. המפרץ מופה לראשונה על ידי סקר בריטי בשנת 1978. לחצי האי יש שמות שונים - צ'ילה קוראת לו "חצי האי פפור" על שמו של חיימה פפור (Jaime E. Pefaur) ביולוג מאוניברסיטת צ'ילה, שהיה חלק ממשלחת החקר האנטארקטית הצ'יליאנית בעונת המחקר 1968–1967. ארגנטינה קוראת לחצי האי בשם "חצי האי ונטימילייה". חצי האי פפור באתר הגאזט האנטארקטי המשווה SCAR של ממשלת אוסטרליה תצלום לוויין של אזור חצי האי, תוך סימון אתרים נוספים באזור באתר copernix מידע היסטורי וגאוגרפי
פיטרבילט 281 ו-351

פיטרבילט 281 /351 (באנגלית: Peterbilt 281/351) הם סדרות משאיות מסוג "Tractor unit" (אנ') בתצורות סמי-טריילר ופול-טריילר, המשמשים לגרירה, מתוצרת Peterbilt (אנ') (שם רשמי: Peterbilt Motors Company) האמריקאית אשר יוצרו בין השנים 1954–1976 בארצות הברית. החלק העיקרי בדגמי "פיטרבילט 281 /351" הוא הגורר אליו ניתן לחבר נגררים שונים. מטה ומפעל היצרן מוקמו בעיר דנטון בטקסס. משאית מסוג "פיטרבילט 281" צולמה בשנת 1971 לסרט הטלוויזיה "Duel" (אנ'). "פטרבליט 281" - יוצרו 125 יחידות בין השנים 1956–1959. "פטרבליט 351" -יוצרו 7,000 יחידות בין השנים 1954–1976. מנוע קדמי. קבינה בגרסאות: ללא שינה ועם שינה. 8 גרסאות של המארז. 3 מערכות היגוי שונות. יותר מ-100 אלמנטים של התאמה חיצונית. 9 אפשרויות ריפוד. 9 אפשרויות עבור המחוונים. יכולת גרירה: עד שלושה טריילרים. משאיות "פיטרבילט 281" "פיטרבילט 281" - מכלית (משאית), מימין: פלימות' ואליאנט (מסרט הטלוויזיה "Duel", צולם בשנת 1971) פיטרבילט 379 מדיה וקבצים בנושא פיטרבילט 281 ו-351 בוויקישיתוף פיטרבילט 281 ו-351, סרטון באתר יוטיוב פיטרבילט 281 ו-351, סרטון באתר יוטיוב פיטרבילט 281 ו-351, סרטון באתר יוטיוב אתר היצרן (peterbilt.com) "פיטרבילט 281 /351" atsmods.lt/peterbilt-281-351-beta-1-32 המשאית מהסרט Duel web.archive.org/web/20100317155851 .E. Beach, Peterbilt: Long Haul Legend, Amy Glaser, 160 p. (ISBN 9780760332696, lire en ligne [archive]), p. 43. "פיטרבילט 281 /351" atsmod.net/american-truck-simulator-mods/ats-trucks/peterbilt-281-351
RWD-15

RWD-15 הוא מטוס תיור ותובלה קל מתוצרת פולין. המטוס הגיע לישראל ב-1939 והצטרף לצי המטוסים של חברת התעופה אווירון. במטוס 4–5 מושבים. לא נעשה שימוש רב במטוס: בין השנים 1939–1945 הוא היה במחסן של חברת אווירון באשדות יעקב וב-1945 הוכשר לטיסה ועבר לשדה התעופה ברמלה שם היה הבסיס החדש של חברת אווירון. ב-1946 פינו את שדה התעופה לוד מטייסות קרב הבריטיות והאמריקאיות ואז פעילות המטוס R.W.D-15 עברה ללוד והוא עשה טיסות יומיות בקו לוד-חיפה. כששירות האוויר הוקם רצו להעביר את המטוס הזה מלוד לשדה דוב והיו לזה כמה סיבות. קודם כל המטוס פעל תחת העיניים של הבריטים וגם היו קשיי גישה למקום בסביבה ערבית עוינת וסכנה מפני חבלות של פועלים ערבים שעבדו באזור. בדצמבר 1947 הוטסו כל המטוסים של החברה במבצע ציפורה מלוד לשדה דוב אבל ה־RWD-15 היה בזמן הזה במוסך בשביל שיפוצים ובגלל זה אי אפשר היה להטיס אותו לשדה דב. בלילה ב-13 באפריל 1948 חדרה קבוצת ערבים לשדה בלוד והעלתה את המטוס הזה באש. מדיה וקבצים בנושא RWD-15 בוויקישיתוף R.W.D-15 באתר חיל האוויר ערך זה הוא קצרמר בנושא מטוסים ובנושא פולין. אתם מוזמנים לתרום לוויקיפדיה ולהרחיב אותו.
דורון טלמון

דורון טלמון (נולדה ב-7 באוקטובר 1986) היא זמרת-יוצרת ישראלית, סולנית להקת "ג'יין בורדו". טלמון היא בת לאבנר וסמדר, ולה שני אחים. טלמון גדלה בתל אביב וכשהייתה בת 12 עברה עם משפחתה להתגורר במושב רמות שברמת הגולן. למדה בבית ספר תיכון נופי גולן בקצרין ושירתה בצה"ל כמש"קית ת"ש. לאחר שחרורה מצה"ל למדה בבית ספר למוסיקה רימון. במשך ארבע שנים היא הייתה זמרת ליווי של רמי קלינשטיין וניגנה על כלי הקשה. בעת שלמדה ברימון הקימה הרכב מוזיקלי עם מתי גלעד ושני חברים נוספים, כדי להשתתף בתחרות להקות בבית הספר. בשנת 2012 לאחר התחרות פרשו החברים האחרים בהרכב למעט גלעד, אליהם הצטרף אמיר זאבי, ושם ההרכב שונה ל"ג'יין בורדו". שמה של הלהקה מורכב משמות הסוסות של טלמון, ג'יין ובורדו. טלמון כותבת שירים ללהקה והיא הסולנית של ההרכב. בשנת 2014 הוציאה הלהקה את אלבום הבכורה שלה הנושא את שמה. מן האלבום בלטו השירים "איך אפשר שלא", "עינב" והשיר "ויסקי". שלוש שנים מאוחר יותר יצא אלבומה השני של הלהקה. במקביל לחברות ב"ג'יין בורדו" הייתה טלמון חברה בהרכבים "קאט אאוט קלאב" ו"סיקרט סי". בשנת 2017 השתתפה בווידאו קליפ לשיר "פומרניאן" של ערוץ הכיבוד, ובאותה שנה הקליטה דואט עם בן גולן עבור אלבומו. בשנת 2018 הקליטה דואט עם מאור כהן עבור אלבומו, ובשנה זו הלחינה גם שיר במסגרת פרסומת של בנק דיסקונט. באירוויזיון 2019, שנערך בתל אביב, נמנתה עם צוות השיפוט הישראלי. באותה שנה החלה לשדר תוכנית מוזיקה בגלגלצ, בימי רביעי ב-22:00. השידור האחרון שלה היה במרץ 2020. ב-17 באוגוסט 2023 יצא לאור השיר "כתונת פסים 2023" בו השתתפה לצד אמנים ישראלים רבים אחרים. ב-1 באוגוסט 2024 השתתפה בסינגל "הכל יסתדר" של המוזיקאי אוהב. טלמון נשואה לבסיסט מתי גלעד, חברה ללהקת "ג'יין בורדו", ולהם בת. מתגוררת בתל אביב. מדיה וקבצים בנושא דורון טלמון בוויקישיתוף דורון טלמון, ברשת החברתית אינסטגרם דורון טלמון, במסד הנתונים הקולנועיים IMDb (באנגלית) דורון טלמון, באתר MusicBrainz (באנגלית) דורון טלמון, באתר Discogs (באנגלית) דורון טלמון, דף שער בספרייה הלאומית מאיה נחום שחל, סולנית ג'יין בורדו: “כן, אני אישה קשה", באתר כלכליסט, 12 במאי 2021 אפרת וכטל, ‏אני כאן להישאר, באתר ‏מאקו‏, 10 בפברואר 2022 שוט של ויסקי: השינוי של להקת ג'יין בורדו במלחמה, סרטון בערוץ "כאן חדשות", באתר יוטיוב (אורך: 12:14), אפריל 2024 ליאת רון, ‏דורון טלמון: "פחדתי מעצמי, פחדתי מלהתמודד עם הפחד", באתר גלובס, 4 בינואר 2019 https://twitter.com/razshechnik/status/1575767201469956096, Twitter בוסט לנינט: דברים שלא ידעתם על רמי קלינשטיין, באתר nrg‏, 10 ביולי 2017 עידו שחם, להקת ג'יין בורדו ניצחה את המבקרים, באתר הארץ, 14 ביולי 2017 קאט אאוט קלאב מוציאים אלבום בכורה, באתר ‏מאקו‏, 5 באוגוסט 2015 אורי זר אביב, קאנטרי קלאב: להקת ג'יין בורדו עושה קאנטרי ממזרי בעברית, באתר טיים אאוט, 1 בינואר 2015 יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023
פנחס משה טאוב

רבי פנחס משה טאוב (נולד בט"ז בסיוון ה'תשט"ו, 6 ביוני 1955) הוא האדמו"ר מקוזמיר. נולד בתל אביב בשנת 1955 לרבי ישראל דן טאוב ממודז'יץ ובילא רחל בת הרב שמואל אהרן שצדרוביצקי מקוברין - ביאליסטוק. למד בישיבת טשעבין. נישא לחנה בת האדמו"ר מלובלין רבי אברהם אייגר. במשך כמה שנים שימש כראש הכוללים בחסידות מודז'יץ, וכרב בית המדרש המרכזי של חסידי מודז'יץ. היה מקורב לזקנו רבי שמואל אליהו טאוב ממודז'יץ בעל 'אמרי אש' ובעידודו הדפיס מחדש את הספר 'דברי ישראל' מתורת זקינם רבי ישראל טאוב, האדמו"ר הראשון שכונה כאדמו"ר ממודז'יץ. לאחר פטירת אביו מונה אחיו רבי חיים שאול טאוב לממלא מקומו כאדמו"ר ממודז'יץ. רבי פנחס משה פתח חצר חדשה והחל לכהן כאדמו"ר מקוזמיר. הוא הקים בית מדרש ברחוב רש"י בבני ברק. דברי תורתו מודפסים מדי שבוע בגיליון "טעמו וראו". כמסורת בית אבותיו הוא מלחין ניגונים חדשים, ניגונו על המילים "אודה ה' בכל לבב" התפרסם. בחודש תמוז 2020, עבר אירוע לבבי חמור בעיצומה של חתונת נכדתו הראשונה וסכנה נשקפה לחייו, אולם הוא התאושש והבריא ומאז עורך סעודה רבת משתתפים לציון הצלתו. מבניו: הרב יהודה לייב טאוב חתן האדמו"ר מראדושיץ בית שמש הרב שאול ידידיה אלעזר טאוב חתן האדמו"ר מקומרנה ירושלים הרב אהרן נחום טאוב חתן האדמו"ר מלעלוב בית שמש עקיבא טאוב חתן האדמו"ר מלעלוב ברנוביץ מחתניו: יחיאל יהושע רבינוביץ בן האדמו"ר מביאלא לונדון שלום גולדמן בן רבי אליעזר גולדמן, האדמו"ר מזוועהיל ארצות הברית ישראל מורגנשטרן, בן רבי יצחק מאיר מורגנשטרן יוסף רבינוביץ, בן האדמו"ר מביאלא בני ברק משה אברהם ברזובסקי, נכד רבי שמואל ברזובסקי, האדמו"ר מסלונים קרעו שערי שמים לרפואתו של האדמו"ר מקוזמיר, באתר כיכר השבת
פיטרבילט 379

פיטרבילט 379 (באנגלית: Peterbilt 379) היא סדרת משאיות מסוג "Tractor unit" (אנ') בתצורות סמי-טריילר ופול-טריילר, המשמשים לגרירה, מתוצרת פיטרבילט (אנ') (שם רשמי: Peterbilt Motors Company) האמריקאית אשר יוצרו בין השנים 1987–2007 בארצות הברית. בארצות הברית מוגדרים דגמי "פיטרבילט 379" כמשאיות דרגה 8 ("Class 8") (אנ'), כלומר משאית שמשקל הברוטו שלה ("Gross vehicle weight rating", (אנ')) עולה על 33,001 ליברות (14,969 קילוגרם). המשאית מוצעת עם מספר דגמי מנועים לבחירת הלקוח, ובהם מנועי דיזל של קטרפילר, דטרויט דיזל וקאמינס. הספק המנועים יכול להגיע עד 600 כ"ס (450 קילוואט). הגורר כולל תא נהג עם 2 דלתות, וניתן לבחור האם להוסיף תא שינה מאחוריו או לא (פיטרבילט מציעה את שתי האפשרויות). דגם זה זכה לפרסום בסרט "הרובוטריקים" בו הוא מופיע כצורת המשאית של מנהיג הרובוטריקים אופטימוס פריים. בנוסף לסרטי הרובוטריקים הוא הופיע בסרטי קולנוע אחרים, בהם "מהיר ועצבני". דגם "פיטרבילט 379" הייתה משאית הדגל של היצרן "פיטרבילט" משנת 1987 ועד שנת הדגם 2007, ושמרה על אף ארוך זמין באורכים סטנדרטיים ובאורך מכסה המנוע הארוך. לאחר שהחליף את דגם ה-"359" בשנת 1987, הדגם נשאר בייצור עד מרץ 2007 עם 1,000 יחידות אחרונות שהיו קרויות "Legacy Class 379". החלק העיקרי בדגם ה-"פיטרבילט 379" הוא הגורר אליו ניתן לחבר נגררים שונים. הדגם היה פופולרי מאוד ל"נהגים בעלים-מפעילים" (owner-operator drivers). בהובלות מדובר בנהג משאיות מסחרי עצמאי או בעסק קטן שמפעיל משאיות להובלת סחורות על כבישים מהירים עבור לקוחותיו. מרבית "מפעילי הבעלים" הופכים להיות נהגים לחברות הובלות תחילה על מנת לצבור ניסיון ולקבוע כי הקריירה מתאימה להם. משאית "פיטרבילט 379" הושקה ב-2 תצורות: הורכב פגוש לחלק האחורי של הקבינה בגודל 119 אינץ' (302.26 ס"מ), ומכסה מנוע באורך מורחב עבור דגם עם פגוש לחלק האחורי של הקבינה בגודל 127 אינץ' (322.58 ס"מ). דגם "פיטרבילט 379" נבדל מדגם "פיטרבילט 359" (מבחינה חיצונית) בשימוש בשמשה קדמית מוגדלת (המאפשרת מגבים אופקיים לשמשה). דגם "פיטרבליט 379" הוצג עם אותות פנייה (וִינְקֶר, פנס איתות) על הפנסים הראשיים (ולא בפגוש), מה שהופך את הפנסים המלבניים לסטנדרטיים. ה"פיטרבילט 379" שמגלם את אופטימוס פריים "פיטרבילט 379" "פיטרבילט 379" "פיטרבילט 379" "פיטרבילט 379" "פיטרבילט 379" "פיטרבילט 379" "פיטרבילט 379" - מבט לתא הנהג ולוח מחוונים משאית סמי-טריילר פיטרבילט 281 ו-351 פיטרבילט 389 מדיה וקבצים בנושא פיטרבילט 379 בוויקישיתוף תמונות של פיטרבילט 379 בפליקר פיטרבילט 379, סרטון באתר יוטיוב פיטרבילט 379, סרטון באתר יוטיוב 10 Things You Didn't Know About The Peterbilt 379, סרטון באתר יוטיוב (אורך: 7:06) "פיטרבילט 379" allstatepeterbilt.com/blog//peterbilt-379-performance-and-capabilities "פיטרבילט 379", מנוע 14.6 ליטר barrett-jackson.com/Events/Event/Details/1992-PETERBILT-379-TRANSFORMERS "פיטרבילט 379" כולל תא שינה truckpaper.com/listings/trucks
טקס פרסי האקדמיה הבריטית לקולנוע ה-8

טקס פרסי האקדמיה הבריטית לקולנוע ה-8 שמעניקה האקדמיה הבריטית לאמנויות הקולנוע והטלוויזיה, נערך בשנת 1955, בו הוענקו פרסים לסרטים הטובים ביותר של שנת 1954. שכר האימה המרד על הקיין קרינגטון ו.ס. The Divided Heart רופא בבית Executive Suite For Better, For Worse בחירתו של הובסון איך להינשא למיליונר Jigokumon The Maggie The Moon is Blue חופי הכרך Pane, amore e fantasia The Purple Plain חלון אחורי Riot in Cell Block 11 רובינזון קרוזו רומיאו ויוליה שבע כלות לשבעה אחים בחירתו של הובסון קרינגטון ו.ס. The Divided Heart רופא בבית For Better, For Worse The Maggie The Purple Plain רומיאו ויוליה מרלון ברנדו – חופי הכרך חוזה פרר – המרד על הקיין פרדריק מארץ' – ידיים רעבות לשלטון ג'יימס סטיוארט – סיפורו של גלן מילר נוויל ברנד– Riot in Cell Block 11 קנת' מור – רופא לעת צרה דייוויד ניבן – קרינגטון ו.ס. ג'ון מילס – בחירתו של הובסון רוברט דונאט – Lease of Life מוריס דנהאם – מישור הארגמן דונלד וולפיט – סוונגלי איבון מיטשל – The Divided Heart מרגרט לייטון – קרינגטון ו.ס. נואל מידלטון – קרינגטון ו.ס. ברנדה דה בנזי – בחירתו של הובסון אודרי הפבורן – סברינה קורנל בורצ'רס – The Divided Heart ג'ודי הולידיי – Phffft! שירלי בות' – אודות גברת לסלי גרייס קלי – אליבי ג'ינה לולובריג'ידה – לחם, אהבה וחלומות The Young Lovers - ג'ורג' טבורי ורובין אסטרידג' The Divided Heart - ג'ק ויטינגהם רופא לעת צרה - ניקולס פיפס בחירתו של הובסון - דייוויד לין, נורמן ספנסר, ויניארד בראון The Maggie - ויליאם רוז Monsieur Ripois - יו מילס ורנה קלמנט מישור הארגמן - אריק אמבלר רומיאו ויוליה - רנטו קסטלני Det Stora Ädventyret דייוויד קוסוף – The Young Lovers מגי מקנמרה – The Moon Is Blue אווה מארי סיינט– חופי הכרך Arie Prerie The Divided Heart A Time Out of War טקס פרסי האקדמיה הבריטית לקולנוע ה-8, במסד הנתונים הקולנועיים IMDb (באנגלית)
תימן (פירושונים)

האם התכוונתם ל... תימן – מדינה מזרח תיכונית יהודי תימן צפון תימן – כינוי לרפובליקה הערבית התימנית יהודי צפון תימן ממלכת תימן – ממלכה שהתקיימה באזור תימן דרום תימן – מדינה שהייתה קיימת בדרום חצי האי ערב, לפני כן הקולוניה הבריטית עדן וסביבתה. תימן (יישוב מקראי) – יישוב עתיק בנגב חורבת תימן – אתר ארכאולוגי במזרח סיני תימן (דמות מקראית) – דמות מקראית, בנו של אליפז בן עשו גאולי תימן – יישוב ישראלי שהוקם על ידי יהודים שעלו ארצה מתימן הכיוון דרום – שמו המקראי הוא "תימן" תימני (פירושונים) תימנים טימן
צלק העמוני

צֶלֶק העמוני מופיע בשתי רשימות גיבורי דוד, לקראת סוף הרשימה שבספר שמואל ובאמצע הרשימה שבספר דברי הימים. התלמוד הבבלי מביא את שמו להוכחה שדוד המלך לא הקפיד שיהיו בין ראשי חייליו דווקא ישראליים מיוחסים מבטן ומלידה, שהרי צלק היה מבני עמון או אולי גר עמוני. אכן, התלמוד מציע שאפשר שלא היה עמוני ממש, אלא שבא מארץ בני עמון. שאלת ייחוסו של צלק משותפת לעוד דמויות בספר שמואל הנקראות על שמות עמים אחרים, כמו: אוריה החיתי, איתי הגיתי, יתר הישמעאלי ועוד. מלבד הכתוב בתלמוד, היה מי שהסביר שאותם לוחמים היו מופקדים על אותם עמים ולכן נקראו על שמם, לפי זה, צלק היה מופקד על בני עמון במלכות דוד. אפשרות נוספת שאלו כינויים סמליים שניתנו לאותם אנשים בעקבות אירועים יוצאי דופן שהיו קשורים בהם. אין מניעה על פי התורה שבני עמון יתגיירו, אך אין באפשרותם לשאת נשים ישראליות מלידה. יש מי שהציע שצלק כלל אינו קשור לבני עמון, ו"עמוני" משמעו שהיה מכפר עמונה שליד עפרה המקראית. הפסוק בשתי הרשימות מביא לצד צלק גם את נחרי הבארותי נושא כליו של יואב בן צרויה. אכן, בספר שמואל יש קרי וכתיב בפסוק: "צֶלֶק הָעַמֹּנִי נַחְרַי הַבְּאֵרֹתִי (כתיב: נשאי) נֹשֵׂא כְּלֵי יוֹאָב בֶּן צְרֻיָה". לפי הכתיב, לא רק נחרי היה נושא כליו של יואב שר הצבא, אלא גם צלק, ומכאן שהיה מקורב מאוד לאיש הבכיר ביותר בצבא. בספר שמואל מסופר שיואב הרג את אבשלום באמצעות עשרה מנושאי כליו, ולכן אין להתפלא שמוזכרים כאן יותר מנושא כלים אחד, אך אפשר ללמוד מכאן שלא כל נושאי הכלים היו באותו מעמד, ושני אלו שבפסוק היו נכבדים גם בפני עצמם. מכל מקום, ייתכן שצלק העמוני היה מאותם עשרה נושאי כלים שהשתתפו בהריגת אבשלום וסיום מרדו. גיבורי דוד יואב בן צרויה אבשלום ספר שמואל ב', פרק כ"ג, פסוק ל"ז. ספר דברי הימים א', פרק י"א, פסוק ל"ט. מסכת קידושין ע"ו, ב'. ראה מגוון דעות בשאלה זו: רד"ק, שמואל ב' י"א, ג'; שו"ת רבי אברהם בן הרמב"ם, סימן כ"ה; שו"ת התשב"ץ חלק ג', סימן צ"ו; שו"ת שאילת יעב"ץ חלק א', סימן ל"ב; שו"ת ציץ אליעזר חלק כ"א, סימן כ"ו. כך מובא בפירוש המיוחס לתלמיד רס"ג לספר דברי הימים א' י"א, ל"ט. הרד"ק העלה את שתי האפשרויות והאברבנאל הכריע לפי הכתיב. ספר שמואל ב', פרק י"ח, פסוק ט"ו.
האפה קרקלינג

האפה קרקלינג (בגרמנית: Hape Kerkeling; נולד ב-9 בדצמבר 1964) הוא מנחה טלוויזיה גרמני. קרקלינג נולד ברקלינגהאוזן. במהלך לימודיו בבית הספר הקים עם חבריו להקה והם אף הקליטו שיר ביחד. ב-1984 החל להופיע בקומדיה הטלוויזיונית "Känguru". מ-1989 ועד 1991 הנחה את התוכנית הגרמנית הבוחרת את נציגות גרמניה לאירוויזיון. ב-1991 התפרסם בכך שהתחפש לביאטריקס, מלכת הולנד וכמעט שנכנס לביקור רשמי בארמון בלוו. בשנה זו זכה בפרס הטלוויזיה "Goldene Europa". ב-1992 יצא הסרט "Kein Pardon" שאותו ביים, ושיחק בתפקיד הראשי בו. ב-1996 יצא הסרט "Willi und die Windzors", גם הוא בבימויו, המציג את השערוריות שבהן היו מעורבים בני משפחת המלוכה הבריטית. ב-2003 הופיע בסדרת הטלוויזיה "Lindenstraße" של ערוץ Das Erste. הוא הנחה את שתי העונות הראשונות של "Let’s Dance", הגרסה הגרמנית של "רוקדים עם כוכבים". ב-2006 יצא ספרו הביוגרפי "I'm Off Then", וב-2015 יצא הסרט "I'm Off Then", המבוסס על הספר. ב-2008 זכה בפרס הטלוויזיה של בוואריה (Bavarian TV Awards). באירוויזיון 2010 מסר את הניקוד של גרמניה. ב-2013 דיבב את אולף בגרמנית בסרט "לשבור את הקרח". אחרי כן דיבב גם בסרט "קונג פו פנדה 3". כקומיקאי נודע בשלל דמויות הסאטירה שביצע. מדיה וקבצים בנושא האפה קרקלינג בוויקישיתוף אתר האינטרנט הרשמי של האפה קרקלינג (בגרמנית) (בגרמנית) האפה קרקלינג, במסד הנתונים הקולנועיים IMDb (באנגלית) האפה קרקלינג, באתר AllMovie (באנגלית) האפה קרקלינג, באתר Rotten Tomatoes (באנגלית) האפה קרקלינג, במסד הנתונים הקולנועיים KinoPoisk (ברוסית) האפה קרקלינג, באתר אפל מיוזיק (באנגלית) האפה קרקלינג, באתר ספוטיפיי האפה קרקלינג, באתר Last.fm (באנגלית) האפה קרקלינג, באתר AllMusic (באנגלית) האפה קרקלינג, באתר MusicBrainz (באנגלית) האפה קרקלינג, באתר Yandex.Music (ברוסית) האפה קרקלינג, באתר Discogs (באנגלית) האפה קרקלינג, באתר Songkick (באנגלית) האפה קרקלינג, באתר Genius האפה קרקלינג, באתר בילבורד (באנגלית)
שרפת וינדסקייל

שרפת וינדסקייל (באנגלית: Windscale fire) התרחשה מ-10 באוקטובר 1957 ולמשך 3 ימים במפעל וינדסקייל במחוז קאמברלנד (אנ') בצפון אנגליה. השרפה מהווה את התאונה הגרעינית החמורה ביותר בהיסטוריה של בריטניה, בדרגה 5 (מתוך 7) בהסולם הבינלאומי לאירוע אטומי ורדיולוגי של הסוכנות הבינלאומית לאנרגיה אטומית. השרפה התרחשה בכור מספר 1 (מתוך סה"כ שני כורים) במפעל. שני הכורים נבנו כחלק מפרויקט ההתחמשות הגרעינית הבריטית. השרפה בערה במשך 3 ימים ובתוך כך שחררה קרינה רדיואקטיבית. אחת ההשפעות הידועות של השרפה הוא שחרור האיזוטופ הרדיואקטיבי יוד-131 (אנ') אשר עשוי לגרום לנחשפים אליו ללקות בסרטן בלוטת התריס. סך הכל מוכרים כ-240 מקרים של נפגעים שלקו בסרטן זה כתוצאה מהשרפה. למרות זאת, במהלך התרחשות השרפה, לא פונתה אוכלוסייה מהאזור החשוף לקרינה. השפעה נוספת נראתה בחלב, אשר עד מרחק של 190 קמ"ר מאירוע השרפה - נראה דליל ולא ניתן לשימוש. מחקר[דרוש מקור] שנערך בשנת 2010, בדק את השפעת השרפה על עובדים שהיו מעורבים בניקוי המפעל לאחר סיומה, ומצא שלא נגרם להם נזק כלשהו. שרפת וינדסקייל, באתר אנציקלופדיה בריטניקה (באנגלית) ערך זה הוא קצרמר בנושא אנגליה. אתם מוזמנים לתרום לוויקיפדיה ולהרחיב אותו.
מולאן

האם התכוונתם ל... חואה מולאן – לוחמת אגדית סינית שמסופר כי התגייסה כדי להציל את אביה החולה מגיוס. מולאן (סרט, 2009) – סרט סיני מ-2009 על מולאן מולאן (זיכיון) – זיכיון של חברת וולט דיסני מולאן (סרט, 1998) – סרט של דיסני מ-1998 על האגדה של מולאן. מולאן 2 – סרט המשך מ-2004 לסרט של דיסני. מולאן (סרט, 2020) – סרט לייב אקשן המבוסס על סרט ההנפשה של דיסני פא מולאן – דמות מולאן בסרטי דיסני פיטר מולאן – שחקן ובמאי סקוטי
יובב

האם התכוונתם ל... דמויות במקרא יובב בן זרח (אנ') – המלך השני משמונת מלכי אדום יובב מלך מדון – מלך מקראי, נלחם עם יהושע בן נון יובב – שמו של איוב לפי תרגום השבעים יובב (דמות מקראית) – אחד מבני יקטן לפי ספר בראשית יובב – מצאצאי בנימין בספר דברי הימים אחרים יובב בן-חלב – דמות מצוירת יובב כץ – שדרן רדיו ישראלי
חצי האי צ'אוודאר

חצי האי צ'אוודאר (באנגלית: Chavdar Peninsula; בבולגרית: полуостров Чавдар) הוא חצי אי רחב הפונה לכיוון צפון מערב כשהוא יוצא מארץ גרהאם, בחצי האי האנטארקטי שבאנטארקטיקה. רוחבו של חצי האי 10 קילומטרים, ואורכו 13 קילומטרים. מצפון מזרח לחצי האי מצוי מפרץ קרטיס, מדרום מערב לו מצוי מפרץ יוז, ומצפון מערב לו מצוי מצר ז'ארלש. בקצהו המערבי של חצי האי (קצה חצי האי) מצוי כף סטרנק, המפריד בין חוף דנקו שמדרום מערב לכף, לבין חוף דייוויס שמצפון מזרח לכף. בתוך חצי האי מצוי החלק המערבי של רכס קאליבה. חצי האי מופה לראשונה על ידי סקר בריטי משנת 1978. חצי האי נקרא על שם מנהיג המורדים הבולגרי מהמאה ה-16 צ'אוודאר ווייוודה (Чавдар). הגאזט האנטארקטי הבולגרי (בבולגרית) חצי האי צ'אוודאר באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של בולגריה מידע גאוגרפי והיסטורי מידע גאוגרפי על רכס קאליווה
בנדיקטוס הרביעי

האפיפיור בנדיקטוס הרביעי (בלטינית: Benedictus IV; מת ב-30 ביולי 903) היה האפיפיור מ-1 בפברואר 900 עד מותו בשנת 903. ההיסטוריון פלודורד מהמאה העשירית, שכינה אותו "הגדול", שיבח את הולדתו הנדיבה ואת נדיבותו הציבורית. בנדיקט היה יליד רומא, בנו של אחד בשם ממלוס, והוסמך על ידי האפיפיור פורמוסוס. ב-1 בפברואר 900 הוא הוכתר לאפיפיור, בעקבות מותו של יוחנן התשיעי. באותה שנה הוא גירש את בלדווין השני, רוזן פלנדריה על שרצח את פולק, הארכיבישוף של ריימס. בשנת 901, בנדיקטוס הכתיר את לואי מפרובנס, נכדו של לואי השני, מלך איטליה כקיסר רומי הקדושה. בשנת 902, ברנגאר מפריולי הביס את לואי השלישי ואילץ אותו לעזוב את איטליה. בנדיקט מת ברומא בקיץ 903; ייתכן שברנגריוס היה מעורב במותו במעורבות כלשהי. בנדיקטוס נקבר לפני בזיליקת פטרוס הקדוש, ליד שער גואידו. לאחר מותו נבחר לאפיפיור לאו החמישי. מדיה וקבצים בנושא בנדיקטוס הרביעי בוויקישיתוף בנדיקטוס הרביעי, באתר אנציקלופדיה בריטניקה (באנגלית) Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, vol. I, London: Griffith Farran & Co., pp. 241–242, נבדק ב-2013-04-25 Mann, Horace, K. The Lives of the Popes in the Early Middle Ages, Vol IV: The Popes in the Days of Feudal Anarchy, 891–999. 1925 p. 105 "The 117th Pope", Spirituality.org., Diocese of Bridgeport
רכס קאליבה

רכס קאליבה או רכס קאליווה (באנגלית: Kaliva Range;בבולגרית: хребет Калива) הוא רכס הרים מצפון מערב לרמת דטרויט, ובחלקו הוא נמצא על חצי האי צ'אוודאר, בין חוף דנקו לחוף דייוויס, בארץ גרהאם, בחצי האי האנטארקטי שבאנטארקטיקה. הרכס מכוסה קרח ברובו. אורכו של הרכס 24.7 קילומטרים בכיוון דרום-מזרח -- צפון - מערב, ורוחבו 10 קילומטרים. שיא גובהו של הרכס 1,600 מטרים מעל פני הים. אוכף סיניטובו מחבר את הרכס לכיפת הקרח פרקוס שמדרום מזרח לו. הרכס מתנשא מעל קרחון ברגה שמדרום לו, מעל קרחון גרגורי שמדרום מערב לו, מעל הקרחונים טומבה, סאמודיווה ופירין שמצפון לו, ומעל הדום הקרח רייט שמצפון מזרח לו. הרכס מופה לראשונה על ידי סקר בריטי בשנת 1978. הרכס נקרא על שם המצודה קאליבה (Калива) שבדרום מזרח בולגריה. הגאזט האנטארקטי הבולגרי (בבולגרית) רכס קאליבה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix גאזט השמות האנטארקטי הבולגרי הרשמי מידע גאוגרפי והיסטורי